CELEX: 32007R0166
Language: ro
Date: 2007-02-16 00:00:00
Title: Regulamentul (CE) nr. 166/2007 al Comisiei din 16 februarie 2007 privind clasificarea anumitor mărfuri în Nomenclatura Combinată

21.2.2007   
            
            
               RO
            
            
               Jurnalul Oficial al Uniunii Europene
            
            
               L 52/3
            
         
      REGULAMENTUL (CE) NR. 166/2007 AL COMISIEI
   
   din 16 februarie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de către autoritățile vamale ale statelor membre în ceea ce privește clasificarea mărfurilor în Nomenclatura Combinată, care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 februarie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1930/2006 (JO L 406, 30.12.2006, p. 9).
   
      (2)  JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Argumentarea clasificării
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Set de articole de toaletă condiționate pentru vânzarea cu amănuntul, care conține:
                              
                                          —
                                       
                                       
                                          un pahar
                                       
                                    
                                          —
                                       
                                       
                                          un suport pentru săpun
                                       
                                    
                                          —
                                       
                                       
                                          un recipient de formă cilindrică pentru periuțele de dinți și
                                       
                                    
                                          —
                                       
                                       
                                          un distribuitor pentru săpun lichid.
                                       
                                    Distribuitorul de săpun lichid este constituit dintr-un recipient din faianță, prevăzut cu o pompă din material plastic. Celelalte articole sunt fabricate din ceramică.
                              Aspectul exterior este același pentru toate articolele.
                              Ele sunt destinate utilizării casnice ca articole de toaletă.
                              (A se vedea fotografia) (1)
                              
                           
                        
               
                  6912 00 50
               
               
                  Clasificarea este determinată prin aplicarea Regulilor generale 1, 3(b) și 6 pentru interpretarea Nomenclaturii Combinate și a textului subpoziției 6912 00 și al codului 6912 00 50.
                  Articolele de toaletă prezentate aici constituie un set în sensul Regulii generale interpretative 3(b).
                  Ele trebuie clasificate în funcție de materialul constitutiv din care au fost fabricate – ceramică – care conferă produselor caracterul esențial.
               
            
                  
                              2.
                           
                           
                              Articol compus din:
                              
                                          —
                                       
                                       
                                          un scaun de toaletă cu capac din material plastic
                                       
                                    
                                          —
                                       
                                       
                                          un pulverizator electromecanic mobil și
                                       
                                    
                                          —
                                       
                                       
                                          un aparat electrotermic.
                                       
                                    Produsul îndeplinește mai multe funcții, cum ar fi încălzirea apei, pulverizarea apei și uscarea suprafețelor.
                           
                        
               
                  8516 79 70
               
               
                  Clasificarea este determinată prin aplicarea Regulilor generale 1, 3(c) și 6 pentru interpretarea Nomenclaturii Combinate și a textului poziției 8516, al subpoziției 8516 79 și al codului 8516 79 70.
                  Produsul este un articol compozit, constituit din elemente diferite. Fiecare element este clasificat la o poziție diferită (un articol din material plastic pentru uz sanitar de la poziția 3922, un dispozitiv electromecanic de pulverizare pentru uz casnic, care se clasifică la poziția 8509, și un aparat electrotermic de la poziția 8516).
                  Nici unul dintre produse nu conferă produsului caracterul esențial.
                  În consecință, articolul se clasifică, conform Regulii generale 3(c), la poziția 8516 (ultima în ordine numerică dintre cele care sunt susceptibile a fi luate în considerare).
               
            
                  
                              3.
                           
                           
                              Aparat constituit din următoarele elemente:
                              
                                          —
                                       
                                       
                                          un receptor de radiodifuziune AM/FM
                                       
                                    
                                          —
                                       
                                       
                                          un amplificator cu 7 canale
                                       
                                    
                                          —
                                       
                                       
                                          un procesor digital pentru sunet
                                       
                                    
                                          —
                                       
                                       
                                          un convertor video și
                                       
                                    
                                          —
                                       
                                       
                                          o telecomandă.
                                       
                                    Acest articol este destinat furnizării de emisiuni audio și video la domiciliu.
                              Acest aparat poate primi semnale emise de către diferite surse (de exemplu: cititor de DVD, receptor satelit, cititor de casete, video recorder).
                              Semnalele sonore sunt transmise la convertere digitale/analogice, care le decodifică înainte de a fi amplificate.
                              Semnalele video sunt sincronizate cu semnalele sonore. Ele pot fi, de asemenea, amplificate pentru a furniza o calitate superioară a imaginii.
                           
                        
               
                  8527 99 00
               
               
                  Clasificarea este determinată prin aplicarea Regulilor generale 1 și 6 pentru interpretarea Nomenclaturii Combinate, a notei 3 de la secțiunea XVI și a textului poziției 8527 și al subpoziției 8527 99.
                  Funcția de receptor de radiodifuziune constituie funcția principală a acestui aparat multifuncțional, în sensul notei 3 de la secțiunea XVI.
                  Amplificarea și conversia semnalelor audio și video sunt considerate ca fiind funcții secundare, în raport cu funcția de receptor de radiodifuziune.
                  În consecință, ansamblul trebuie încadrat ca aparat receptor de radiodifuziune de la codul 8527 99 00 al Nomenclaturii Combinate.
               
            
                  
                              4.
                           
                           
                              Autovehicul nou cu trei roți, prevăzut cu un motor cu piston cu aprindere prin compresie și cu o greutate în sarcină maximă de peste 20 de tone.
                              Vehiculul constă dintr-un șasiu prevăzut cu o cabină.
                              Vehiculul este prezentat fără echipament de transport sau mașini agricole.
                           
                        
               
                  8704 23 91
               
               
                  Clasificarea este determinată prin aplicarea Regulilor generale 1 și 6 pentru interpretarea Nomenclaturii Combinate, a notei 3 de la capitolul 87, precum și a textului poziției 8704, al subpoziției 8704 23 și al codului 8704 23 91 ale Nomenclaturii Combinate.
                  Șasiul autovehiculului care are o cabină, pe care este posibilă instalarea de diferite echipamente de transport sau de aparate și mașini agricole (neconstituind un ansamblu mecanic monolit), nu poate fi încadrat la capitolul 84.
                  Prin aplicarea notei 3 de la capitolul 87, el trebuie clasificat la poziția tarifară 8704.
                  A se vedea și notele explicative ale Sistemului armonizat de la pozițiile 8432, 8704 și 8705.
               
            
                  
                              5.
                           
                           
                              Autovehicul nou cu trei roți, prevăzut cu motor cu piston cu aprindere prin compresie și cu o greutate în sarcină maximă de peste 20 de tone.
                              Vehiculul constă dintr-un șasiu prevăzut cu o cabină. Un pulverizator de substanțe solide (mașină de lucru), utilizat în sectorul agricol, este montat pe șasiu.
                              Acest vehicul poate circula și pe drumurile publice.
                           
                        
               
                  8705 90 90
               
               
                  Clasificarea este determinată prin aplicarea Regulilor generale 1 și 6 pentru interpretarea Nomenclaturii Combinate, precum și a textului poziției 8705, al subpoziției 8705 90 și al codului 8705 90 90 ale Nomenclaturii Combinate.
                  Vehiculul în cauză nu constituie o mașină autopropulsată prevăzută cu roți de la poziția 8432, căci pe șasiul său pot fi instalate aparate diferite.
                  Deoarece șasiul are cabină și aparate pentru lucrări, el nu constituie un ansamblu mecanic monolit, vehiculul trebuind a fi considerat autovehicul pentru utilizări speciale, de la poziția 8705.
                  Vezi și notele explicative ale Sistemului armonizat privitoare la pozițiile 8432 și 8705.
               
            
         
      
         (1)  Fotografia are doar caracter informativ.